open-index/open-wikipedia-markdown huggingface dataset:
পন্ডিচেরি হাঙ্গর

**পন্ডিচেরি হাঙ্গর** ( (বৈজ্ঞানিক নাম: ) হচ্ছে কার্চারহিনিডি পরিবারের হাঙ্গরের অত্যন্ত বিরল একটি প্রজাতি। ভারতীয় উপমহাদেশ ও দক্ষিণপূর্ব এশিয়া জুড়ে এই হাঙ্গরের বিস্তৃতি। ছোট আকৃতির এই হাঙ্গরের ডর্সাল ফিন বা পৃষ্ঠ পাখনা যথেষ্ট পরিমাণে বড়। এর শরীরের উপরাংশ ধূসর রংয়ের ও দেহের নিম্নভাগ সাদা। পাখার উপরাংশগুলোতে ও লেজের প্রান্তভাগের অংশগুলো কালো রংয়ের। ১৯৭৯ সালের পর থেকে এই হাঙ্গর আর দেখতে পাওয়া যায় নি, যার কারণে আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের তালিকায় এটিকে মারাত্মকভাবে বিপদাপন্ন একটি প্রজাতি হিসেবে ধরা হয়। ধারণা করা হয় যে, এটি বিলুপ্তও হয়ে গিয়ে পারে।

## বিস্তৃতি ও বাসস্থান
পন্ডিচেরি হাঙ্গর ইন্দো-প্রশান্তমহাসাগরীয় অঞ্চলে ব্যাপকভাবে দেখা যেতো। ওমান উপসাগর, ভারত থেকে ইন্দোনেশীয় দ্বীপ জাভা, বোর্নিও প্রভৃতি স্থানেও এই হাঙ্গরের দেখা মিলতো। এছাড়াও দক্ষিণ চীন সাগর, নিউ গায়ানা, এবং উত্তর অস্ট্রেলিয়াতেও এই হাঙ্গর দেখার কথা যানা যায়। সমুদ্র পেরিয়ে তুলামূলক নদী অববাহিকাতেও এদেরে দেখা মেলার কথা জানা যায়। এর মধ্যে আছে হুগলি ও সায়গন নদী, যদিও এ ব্যাপারটি এখনো নিশ্চিত হয়নি।

## বিবরণ
পন্ডিচেরি হাঙ্গরের শরীর মোটাসোটা, এবং নাক সামান্য লম্বা ও খাড়া। নাকের প্রতিটি ছিদ্রে চওড়া চিড় আছে। এদের চোখ বড় ও বৃত্তাকৃতি। মুখ বৃত্তীয় ভাবে বাঁকানো। তাদের উভয় চোয়ালে ১২ থেকে ১৪টি করে দাঁত থাকে। অবশ্য মাঝে ১ থেকে ২টা ছোট দাঁত থাকতে পারে।

এদের পেক্টোরাল পাখনা আকৃতিতে খাটো এবং এর উপরাংশ অনেকটা চোখা আকৃতির। প্রথম পৃষ্ঠীয় পাখনাটি লম্বা, সেই প্রান্তভাগও যথেষ্ট লম্বা। এটি উদ্ভব হয়েছে পেক্টোরাল পাখনার ঠিক পেছন থেকে। দ্বিতীয় পৃষ্ঠীয় পাখনাও লম্বা তবে এটি নিচের দিকে নামানো, এবং পশ্চাৎভাগের পাখনার ঠিক বিপরীতে এটি অবস্থিত। পৃষ্ঠীয় পাখনাদ্বয়ের মাঝে অপেক্ষাকৃত নিচু ভাগ রয়েছে। পেক্টোরাল, দ্বিতীয় পৃষ্ঠীয় পাখনা, এবং ক্লডিয়াল পাখনার বা পুচ্ছ পাখনা প্রান্তভাগ কালো রংয়ের, অন্যান্য পাখনার ক্ষেত্রে রংটি একটু গাঢ়। খুব বেশি নমুনা না পাওয়া যাওয়ায় এর সঠিক আকৃতি সম্মন্ধে ধারণা পাওয়া যায় না, কিন্তু ধারণা করা হয় এর আকার -এর বেশি নয়।

## মানুষের সাথে সম্পর্ক
পন্ডিচেরি হাঙ্গর খুবই দুর্লভ একটি প্রাণী। জাদুঘরে এখন পর্যন্ত এর বিশটিরও কম নমুনা সংরক্ষিত আছে। এর সবগুলোই প্রায় ১৯০০ সালের দিকে সংগ্রহকৃত। এর বিস্তৃতির এলাকাগুলোতে জরিপ করে যা পাওয়া যায় তা হচ্ছে, পন্ডিচেরী হাঙ্গর শেষ দেখা গিয়েছিলো ১৯৭৯ সালে। ধারণা করা হয় এটি হয়তো বিলুপ্ত হয়ে গেছে। যদি এটি এখনো কিছু টিকে থাকে, তবে ইন্দো-অস্ট্রেলীয় অঞ্চলে কিছু পরিমাণ থাকতে পারে, যা বাণিজ্যিক মৎসশিকারের কারণে হুমকির সম্মুখীন। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ এটিকে মারত্মকভাবে বিপদাপন্ন প্রজাতি হিসেবে চিহ্নিত করেছে।

## তথ্যসূত্র

বিষয়শ্রেণী:হাঙ্গর
বিষয়শ্রেণী:হাঙ্গরের প্রজাতি
বিষয়শ্রেণী:ভারত মহাসাগরের মাছ
বিষয়শ্রেণী:প্রশান্ত মহাসাগরের মাছ
বিষয়শ্রেণী:১৮৩৯-এ বর্ণিত মাছ
পাণ্ডব গোয়েন্দা

**পাণ্ডব গোয়েন্দা** হল ষষ্ঠীপদ চট্টোপাধ্যায় রচিত কাল্পনিক চরিত্র। এই গোয়েন্দাবাহিনী পাঁচজন কিশোর-কিশোরী নিয়ে গঠিত। এই দলে এক কুকুর আছে। দুঃসাহসী পাঁচটি ছেলেমেয়ে ও একটি কুকুর নিয়ে গঠিত পান্ডব গোয়েন্দারা নানারকম রোমাঞ্চকর অভিযান করে। কখোনো নিজেরাই ঘটনায় জড়িয়ে যায়, আবার কখোনো কারো সাহায্যার্থে তারা ঝাঁপিয়ে পড়ে বিপদের মুখে। ভারতের বিভিন্ন জায়গায় এই দল গোয়েন্দাগিরি চালিয়েছে। পান্ডব গোয়েন্দা প্রথম প্রকাশিত হয়েছিল ১৯৭০ সালে মাসিক শুকতারা পত্রিকায়। তারপর আনন্দমেলা পুজো সংখ্যাতেও পান্ডব গোয়েন্দার উপন্যাস বেরিয়েছে। পান্ডব গোয়েন্দার একাধিক ছোটগল্প ও উপন্যাস শিশু কিশোরদের কাছে সবিশেষ জনপ্রিয়তা পায়।

### বাবলু
সবচেয়ে বড় সদস্য। এই চরিত্র দলের নেতা। সে পিস্তল চালাতে পারে এবং লাইসেন্সকৃত পিস্তল থাকে তার কাছে। বাবলু বুদ্ধিমান, সাহসী এবং প্রচুর সাধারণ জ্ঞানের অধিকারী। বাবলু এই দলের নেতা।

### বিলু
এটি দ্বিতীয় মুখ্য চরিত্র। সাহসী, বিচক্ষণ এবং বাবলুর অবর্তমানে বিলু দলকে একাধিকবার পরিচালনা করেছে যদিও তা সাময়িক। 

### ভোম্বল
খাদ্য রসিক চরিত্র। কিঞ্চিৎ ভীতু তবে দুর্দান্ত সাঁতারু। সকল কাজের কাজী। আরামপ্রিয়।

### বাচ্চু
প্রধান নারী চরিত্র, বিচ্ছুর দিদি।

### বিচ্ছু
দ্বিতীয় নারী চরিত্র, বাচ্চুর ছোট বোন। এই চরিত্র সবার চেয়ে বয়সে ছোট কিন্তু বুদ্ধিমান। পান্ডব গোয়েন্দার প্রথম অভিযান মূলত বিচ্ছুর রাত্রিকালীন অভিযানকে নিয়েই।

### পঞ্চু
এই কুকুর পাণ্ডব গোয়েন্দাদের সাথী। প্রয়োজনে হিংস্র, বুদ্ধিমান দেশী কুকুর। বহু ক্ষেত্রে পঞ্চুই জয় এনে দিয়েছে পান্ডব গোয়েন্দাদের অভিযানে। পঞ্চুর এক চোখ কানা। তাকে প্রথম গল্পে কানা পঞ্চু বলে পরিচয় দেওয়া ছিল।

## অন্যান্য মাধ্যমে
পান্ডব গোয়েন্দা গল্পগুলি নিয়ে একটি বাংলা অ্যানিমেশন টেলিভিশন সিরিজ তৈরি হয়েছিল। এটি আকাশ বাংলা টেলিভিশন প্রকাশ করে। রাহুল মুখোপাধ্যায়ের পরিচালনায়, পান্ডব গোয়েন্দা জি বাংলা টিভি চ্যানেলটি ছোট পর্দায় প্রকাশিত হয়েছে। তরুণ অভিনেতা রব দে প্রধান চরিত্র বাবলুর ভূমিকায় অভিনয় করেছে। বিলুর চরিত্রে অভিনয় করছেন ঋষভ চক্রবর্তী, ভোম্বলের চরিত্রে অভিনয় করছেন  ময়ূখ চ্যাটার্জি, বাচ্চুর চরিত্রে অভিনয় করছেন অনুমিতা দত্ত ও বিচ্চুর চরিত্রে অভিনয় করছেন শ্রীতমা মিত্র।
## গল্পসমূহ
# মিত্তিরদের বাগানবাড়ি 
# ভাল্লুক রহস্য
# বিনায়ক রায় মৃত্যু রহস্য
# বৃষ্টিমুখোর সন্ধ্যা
# লাল বাই এর গুপ্তধন
# পুরীধামে ধুন্ধুমার
ইত্যাদি

## তথ্যসূত্র

বিষয়শ্রেণী:কাল্পনিক ভারতীয় ব্যক্তি
বিষয়শ্রেণী:কাল্পনিক বাঙালি ব্যক্তি
বিষয়শ্রেণী:গোয়েন্দা চরিত্র
বিষয়শ্রেণী:কাল্পনিক অপেশাদার গোয়েন্দা
বিষয়শ্রেণী:কলকাতার সংস্কৃতি
ধিমাল

**ধিমাল** হিমালয়ের পাদদেশের তরাই অঞ্চলে বসবাসকারী একটি ক্ষুদ্র জন-গোষ্ঠী। ধিমাল জন-গোষ্ঠীর মানুষেরা প্রধানত নেপালের মোরাঙ্গ ও ঝাপা জেলা এবং পশ্চিমবঙ্গের দার্জিলিং জেলায় বসবাস করেন। সমাজ বিজ্ঞানীরা মনে করেন ধিমাল একটি হারিয়ে যাওয়া জন-গোষ্ঠী।

উনিশ শতকে, ঔপনিবেশিক ভারতের নৃবিজ্ঞান- সমীক্ষকেরা ধিমালকে একটি অনার্য জনজাতি হিসেবে শনাক্ত করেছিলেন। বর্তমানে ধিমালদের কিরাত জন গোষ্ঠীর একটি শাখা বলে মনে করা হয় । এঁদের সম্বন্ধে সেরকম কোনো গবেষণা হয়নি। হজসন, হান্টার, গেইট প্রমুখ ইংরেজ লেখক গণ এঁদের সম্পর্কে উল্লেখ করেছিলেন মাত্র । গেইট এর মতে, ধিমলেরা রাজবংশী সম্প্রদায় ভুক্ত ব্যতীত অন্য কিছু নয় । কতিপয় ঐতিহাসিকের অনুমান, ধীনালদের আদি নিবাস উত্তর এবং উত্তর-পূর্ব হিমালয়ের পাদদেশে। তাঁদের মতে, 'ধিমাল' শব্দটি 'হিমাল' শব্দেরই অপভ্রংশ। ঠিক কোন সময় থেকে উত্তরবঙ্গের ও নেপালের তরাই অঞ্চলে ধিমলেরা বসবাস করছে, তা অনুমান সাপেক্ষ । ধিমালদের নিজস্ব ভাষা রয়েছে । তবে, ধিমালদের ভাষা, মুখাবয়ব, ও দেহের আকৃতি দেখে এঁদের লিম্বু জনজাতির একটি ঘনিষ্ঠ শাখা বলে মনে করা যেতে পারে।

তরাই এর ধিমলেরা নিজেদেরকে রাই, লিম্বু, কোচ জাতির ঘনিষ্ঠ বলে মনে করেন । প্রথাগত ভাবে, ধিমলেরা প্রকৃতির উপাসক ধিমালদের উপাসনায়, কোনো মন্দির বা মূর্তি নেই. হজসন সাহেব, ধিমালদের ধর্মকে এক নিরাকার প্রাকৃতিক ধর্ম বলে উল্লেখ করেছিলেন ।

২০০১ সালের জনগণনা অনুযায়ী, নেপালে ১৯,৫৩৭ জন ধিমাল বাস করেন। নেপালের ঝাপা ও মোরাঙ্গ জেলার মোট ৭৫ টি গ্রামে ধিমাল জাতির মানুষ বাস করেন। ২০০১ সালে, ভারতের জনগণনায় মাত্র ৯৮১ জন ধিমাল ভাষী মানুষ পাওয়া গেছে । দার্জিলিং জেলার নকশালবাড়ী ও হাতীঘিসা অঞ্চলের ১৬টি গ্রামে এঁদের বাস।

ধিমালেরা মূলত কৃষক। পূর্বে, তাঁরা ঝুম চাষ করতেন। জঙ্গল কেটে বা পুড়িয়ে পরিষ্কার করে কোদালের সাহায্যে খাদ্য শস্য উৎপাদন করার এই প্রদ্ধতি এখন পুরোপুরি লুপ্ত। ধিমালদের প্রধান খাদ্য ভাত, পশু পাখির মাংস ও মাছ ।

সম্প্রতি, পশ্চিমবঙ্গে, ধিমালদের ও.বি.সি (অন্যান্য পিছিয়েপড়া জাতি) তালিকা ভুক্ত করা হয়েছে ।

## পাদটীকা

বিষয়শ্রেণী:ভারতের জাতিগোষ্ঠী
বিষয়শ্রেণী:নেপালের জাতিগোষ্ঠী
বিষয়শ্রেণী:পশ্চিমবঙ্গের সামাজিক গোষ্ঠী
হা-ইয়োম

থাম্ব|হা-ইয়োম
***হা-ইয়োম*** () () অর্থ *দিন*, হচ্ছে হিব্রু ভাষার একটি দৈনিক পত্রিকা। ১৮৮৬ থেকে ১৮৮৮ সালের মধ্যভাগ পর্যন্ত রাশিয়ার সেন্ট পিটার্সবার্গ থেকে পত্রিকাটি প্রকাশিত হতো। পত্রিকাটির গোড়াপত্তন করেন এহুদা লব ক্যান্টর। তিনি একই সাথে এই পত্রিকাটির সম্পাদকও ছিলেন। *হা-ইয়োম* হচ্ছে হিব্রু ভাষায় প্রকাশিত প্রথম দৈনিক সংবাদপত্র। প্রকাশের শুরুতে এর দৈনিক সার্কুলেশন ছিলো প্রায় ২,৪০০। ১৮৮৭ সালের পর সার্কুলেশনের এই সংখ্যা নেমে ১,৬০০-তে আসে।

*হা-ইয়োম* তার সংবাদ পরিবেশনে আধুনিক, ইউরোপীয় সাংবাদিকতার প্রকাশ ঘটায়, যা আগের হিব্রু ভাষার প্রকাশনার কাছে অজ্ঞাত ছিলো। এছাড়া এটি প্রথম হিব্রু সংবাদপত্র যা সংবাদ সংগ্রহের জন্য টেলিগ্রাফিক খবরসংগ্রাহক প্রতিষ্ঠানগুলোর (এরা টেলিগ্রামের মাধ্যমে দ্রুত খবর সংগ্রহ করতো) শরণাপন্ন হয়। এছাড়াও ক্যান্টর পশ্চিম ইউরোপ ও যুক্তরাষ্ট্রের বিভিন্ন ইহুদি কেন্দ্রস্থলগুলোতে এই পত্রিকার নিজস্ব চুক্তিবদ্ধ প্রতিবেদক নিয়োগ করেছিলেন। *হা-ইয়োন*-এর নামকরা কয়েকজন অবদানকারী ছিলেন ডি. ফ্রিশ্চম্যান, এ. রজেনফিল্ড, এবং এল. ক্যাটজেলেনসন।

*হা-ইয়োন*-এর প্রকাশনা ও সাফল্য হিব্রু ভাষার প্রকাশনাকে অণুপ্রাণিত ও ত্বরান্বিত করে। পরবর্তীতে *হা-মেলিজ*, *হা-সেফিরাহ*-এর মতো পত্রিকাগুলোও দৈনিক পত্রিকায় রূপান্তরিত হয়। *হা-ইয়োম*-এর কাটতি বাড়ার ফলে আলেকজান্ডার জেদারবাউমের প্রকাশিত *হা-মেলিজ* হুমকির মুখে পড়ে। *হা-মেলিজ* ছিলো রাশিয়ার ইহুদি প্রকাশনায় একচেটিয়া প্রাধান্য বিস্তারকারী। সত্যি বলতে *হা-ইয়োম*-এর কারণেই *হা-মেলিজ* দ্রুত খবর সংগ্রহের জন্য নর্দার্ন টেলিগ্রাফিক নিউজ এজেন্সির সাথে খবর সংগ্রহের চুক্তি করতে বাধ্য হয়। এজন্য তাদেরকে প্রতি বছর ৩,০০০ রুশ রুবল প্রদান করতে হতো, যা অর্থনৈতিকভাবে উভয় পত্রিকার জন্যই একটি বিরাট বাঁধা ও চ্যালেঞ্জের বিষয় হয়ে দাঁড়ায়।

প্রকাশের গোড়ার দিকে *হা-ইয়োম* লাভারস অফ জিওন আন্দোলনের অনেক অনুসারীর কাছে প্রিয় হয়ে উঠেছিলো। যদিও পরবর্তীতে *হা-মেলিজ* এই আন্দোলনের অনুসারীদের একটি বড় অংশকে নিজেদের কাছে টানতে সমর্থ হয়েছিলো। যা *হা-ইয়োম*-এর জনপ্রিয়তা হ্রাসে একটি গুরুত্বপূর্ণ ভূমিকা পালন করেছিলো।

১৮৮৭ সালে *বেন-আমি* (*আমার জনগণের ছেলেরা*) নামক একটি মাসিক ক্রোড়পত্র *হা-ইয়োম*-এর সাথে প্রকাশ হতে থাকে। এই ক্রোড়পত্রটির সর্বমোট চারটি সংখ্যা প্রকাশিত হয়।

*হা-ইয়োম*-এর শেষ কয়টি সংস্করণ সম্পাদনা করেছিলেন জে.এল. গর্ডন। ১৮৮৯ সালে পত্রিকাটির প্রকাশনা বন্ধ হয়ে যাবার পর প্রতিষ্ঠাকালীন প্রকাশক ক্যান্টর *হা-মেলিজ*-এর সম্পাদকের দায়িত্ব নেন।

## তথ্যসূত্র

বিষয়শ্রেণী:রাশিয়ার সংবাদপত্র
বিষয়শ্রেণী:হিব্রু ভাষার সংবাদপত্র
বিষয়শ্রেণী:রুশ সাম্রাজ্যের সংবাদপত্র
প্রচুরক

পরিসংখ্যানে, **সংখ্যাগুরুমান** হলো এমন একটি মান, যা উপাত্ত-এ বা সম্ভাবনা বিন্যাস-এ সর্বোচ্চবার ঘটে। গড় এবং মধ্যক-এর মতন  সংখ্যাগুরুমান একটি কেন্দ্রীয় প্রবণতার পরিমাপক। তবে একটি উপাত্তে বা সম্ভাবনা বিন্যাসে একাধিক সংখ্যাগুরুমান থাকতে  পারে, যেমনটি ঘটে সমবিন্যাসের ক্ষেত্রে - সেখানে সকল মান সম সম্ভাব্য। উপরে বর্ণিত সংজ্ঞা সামগ্রিক সর্বোচ্চ মানের ক্ষেত্রে প্রযোজ্য। কিন্তু কিছু কিছু ক্ষেত্রে স্থানীয় সর্বোচ্চ মানকেও স্থানীয়ভাবে  সংখ্যাগুরুমান বলা হয়। এই স্থানীয় মানটি হবে একটি বিন্যাসের খন্ডাংশের মধ্যে প্রাপ্ত সর্বোচ্চ মান।সংখ্যাগুরুমান এর আরেক নাম  প্রচুরক।

## সম্ভাবনা বিন্যাসে প্রচুরক
বিচ্ছিন্ন বিন্যাসের যে X মানে সম্ভাবনা ঘনত্ব অপেক্ষক সর্বোচ্চ, X-এর সেই মানটি হলো প্রচুরক। যে কারণে, নমুনায়নে এই মানটির নির্বাচিত হবার সম্ভাবনা সর্বাধিক। অবিচ্ছিন্ন বিন্যাসের ক্ষেত্রে সম্ভাবনা ঘনত্ব আপেক্ষকের চূড়া হবে প্রচুরক। আগে যেমনটি বলা হয়েছে, যে কোনো সম্ভাবনা ঘনত্ব আপেক্ষকে একাধিক প্রচুরক থাকা সম্ভব।
## বৈশিষ্ট
একটি প্রতিসম এক প্রচুরক বিশিষ্ট উপাত্তে বা বিন্যাসে গড়, মধ্যক ও প্রচুরক সমাপতিত হবে।
## তুলনা
সম্ভাবনা বিন্যাসে গড়কে প্রত্যাশিত মান বলা হয়। উপাত্তের ক্ষেত্রে গড় কথাটি বেশি প্রচলিত।




## বহিঃসংযোগ
* A Guide to Understanding & Calculating the Mode
* A problem involving the mean, the median, and the mode

বিষয়শ্রেণী:পরিসংখ্যান
লিম্বু

**লিম্বু** (ইংরেজি: Limbu ) জনজাতি, বিশাল কিরাত বা কিরান্তি জাতির একটি অংশ। এঁরা একসময় হিমালয় পর্বতের সানুদেশে বাস করত। চারু চন্দ্র সান্যাল বলেছেন, এঁরা উচ্চ হিমালয় থেকে নেমে এসে বর্তমান নেপালের দহ্মিণ পূর্ব অংশে, সিকিমে, ভুটানে এবং দার্জিলিং জেলায় স্থায়ী বসবাস করছে।

বলা হয় যে, লিম্বুরা পূর্ব নেপালের প্রাচীন বাসিন্দা। পূর্ব নেপালের অরুণ ও মেচি নদীর মধ্যবর্তী অঞ্চল ছিলো লিম্বুদের প্রাচীন বাসস্থান। নেপাল ছাড়াও, বর্তমানে পশ্চিমবঙ্গের দার্জিলিং ও জলপাইগুড়ি জেলার সর্বত্র এঁরা বাস করেন।

## আরও দেখুন
* সিক্কিম

## পাদটীকা

## বহিঃসংযোগ
* Limbu alphabet
* Limbu language
* www.limbulibrary.com.np - Online Library of Kirat books, history, short story, language, script etc.
* History of kirat - historian authored by Iman Singh Chemjong, Nepal.

বিষয়শ্রেণী:ভারতের জাতিগোষ্ঠী
বিষয়শ্রেণী:নেপালের জাতিগোষ্ঠী
বিষয়শ্রেণী:দক্ষিণ এশীয় জনগোষ্ঠী

বিষয়শ্রেণী:চীনা-তিব্বতি ভাষার ব্যক্তি
বিষয়শ্রেণী:নেপালের আদিবাসী জনগোষ্ঠী
বিষয়শ্রেণী:নেপালের সংস্কৃতি
বিষয়শ্রেণী:উত্তর-পূর্ব ভারতের জাতিগোষ্ঠী
বিষয়শ্রেণী:ভুটানের জাতিগোষ্ঠী
রাই জনজাতি

[thumb|250px|[মানখিম|মানখিমে (মন্দির) রাইয়ের আরিতার, সিক্কিম]]
**রাই জনজাতি**, (খাম্বু জনজাতি হিসেবেও পরিচিত) পূর্ব নেপাল ও তরাই এর এক অতি প্রাচীন জাতি। এঁরা বিশাল কিরাত বা কিরান্তি জাতির একটি অংশ। অধ্যাপক, সুনীতি কুমার চ্যাটার্জী মনে করেন, এঁরা সুদূর তিব্বত, বার্মা, ও অসম হয়ে, নেপালে প্রবেশ করেছিলন। বর্তমানে, রাই জনজাতির মানুষেরা নেপাল ছাড়াও পশ্চিমবঙ্গের দার্জিলিং ও জলপাইগুড়ি জেলা ও সিকিমে বসবাস করেন। দার্জিলিং পার্বত্য অঞ্চলে ওদের আগমন শুরু হয় চা চাষকে কেন্দ্র করে।

## পাদটীকা

## বহিঃসংযোগ
* www.kiratraiyayokkha.com - Kirat Rai Yayokkha Nepal.
* www.kiratrai.org - Kirat Rai Yayokkha, Hong Kong.
* www.kirat.us - Kirat Rai Society of America, USA.
* www.kryuk.com - Kirat Rai Yayokkha UK, Britian.
* www.unitedkiratrai.org - United Kirat Rai org, USA.
* www.kiratisaathi.com - Online kirat community.
* www.akrssikkim.com - Akhil Kirat Rai Sikkim, India.
* www.nefin.org.np - Nepal Federation of Indigenous Nationalities.

বিষয়শ্রেণী:ভারতের জাতিগোষ্ঠী
বিষয়শ্রেণী:নেপালের জাতিগোষ্ঠী
বিষয়শ্রেণী:নেপালের আদিবাসী জনগোষ্ঠী
বিষয়শ্রেণী:পশ্চিমবঙ্গের সামাজিক গোষ্ঠী
বিষয়শ্রেণী:সিকিম
বিষয়শ্রেণী:উত্তর-পূর্ব ভারতের জাতিগোষ্ঠী
রাজাদের উপত্যকা

right|thumb|300px|১৯৮৮ সালে, নীল নদের পশ্চিমে তেহবান পাহাড়ে অবস্থিত ''রাজাদের উপত্যকার'' অবস্থান (লাল রংয়ে নির্দেশিত)
**রাজাদের উপত্যকা** () হচ্ছে মিশরে অবস্থি একটি উপত্যকা। খ্রিস্টপূর্ব ১৬ শতক থেকে খ্রিষ্টপূর্ব ১১ শতক পর্যন্ত এখানে মিশরের নিউ কিংডমের (প্রাচীন মিশরের ১৮তম ও ২০তম যুগ) ফারাওদের জন্য মন্দির নির্মাণ করা হতো। উপত্যকাটি নীল নদের পশ্চিম তীরে, তেহবাস শহরের (বর্তমানে লুক্সোর শহর) বিপরীতে, তেহবান নেক্রোপলিসের কেন্দ্রে অবস্থিত। এই উপত্যকার দুইটি অংশ, একটি হচ্ছে পূর্ব উপত্যকা, যেখানে বেশিরভাগ রাজকীয় মন্দিরগুলো অবস্থিত, এবং অপরটি হচ্ছে পশ্চিম উপত্যকা।

২০০৬ সালে একটি নতুন প্রকোষ্ঠ, এবং ২০০৮ সালে আরো নতুন দুটি মন্দিরের প্রবেশমুখ আবিস্কারের পর, জানা যায় যে, এই উপত্যকায় মোট ৬৩টি মন্দির রয়েছে। এগুলো মধ্যে কিছু সাধারণ গর্তের মতো প্রকোষ্ঠের সাথে ১২০ প্রকোষ্ঠ বিশিষ্ট মন্দিরও রয়েছে। এটি ছিলো প্রাচীন মিশরের নিউ কিংডমের রাজন্যবর্গের সদস্যদের জন্য সংরক্ষিত প্রধান কবরস্থান। এই মন্দিরগুলোর নকশায় তৎকালীন মিশরীয় পুরাণের বিভিন্ন চরিত্রের ছবি আঁকা রয়েছে যার থেকে সেই সময়কার বিশ্বাস ও মৃত্যু পরবর্তী বিভিন্ন সৎকার কর্ম ও সংস্কৃতির সম্পর্কে ধারণা পাওয়া যায়। সবগুলো মন্দিরেই মূল্যবান দ্রব্যাদি থাকার কারণে লুট হওয়ার প্রমাণ পাওয়া যায়। কিন্তু এখনো যা আছে তা তৎকালীন শাসকদের ক্ষমতা সম্পর্কে একটি ধারণা লাভে সহায়তা করে।

১৮ শতক থেকেই এই স্থানটি প্রত্নতাত্ত্বিক ও ইজিপ্টোলজির একটি আগ্রহের কেন্দ্র হয়ে ওঠে। এর মন্দিরগুলো মানুষের আকর্ষণ ও প্রত্নতাত্ত্বিকদের গবেষণার বিষয় হয়ে ওঠে। বর্তমান সময়ে এই উপত্যকাটি ফারাও তুতাংখামুনের মমি আবিষ্কার ও তার সমাধিস্থ মন্দির কেভি৬২-এর আবিস্কারের জন্য বিখ্যাত। কারণ তুতাংখামুনের মমির মাধ্যমেই ফারাওদের অভিশাপের গুজব বিস্তৃতি লাভ করে। এটি বিশ্বের অন্যতম আকর্ষণীয় একটি প্রত্নতাত্ত্বিক স্থান। ১৯৭৯ সালে এটি বাদবাকি তেহবান নেক্রোপলিস অংশের সাথে একত্রে ইউনেস্কোর বিশ্ব ঐতিহ্যবাহী স্থান হওয়ার মর্যাদা লাভ করে।

## আরও দেখুন
* জিওজাইগো উপত্যকা

## তথ্যসূত্র

## বহিঃসংযোগ

বিষয়শ্রেণী:প্রাচীন মিশর
বিষয়শ্রেণী:মিশরের প্রত্নতত্ত্ব
বিষয়শ্রেণী:লাক্সর
বিষয়শ্রেণী:মিশরের দর্শনীয় স্থান
বিষয়শ্রেণী:খ্রিস্টপূর্ব ১৬শ শতাব্দীতে সম্পন্ন ভবন ও স্থাপনা
দৈব পরীক্ষা

থাম্ব|'''দৈব পরীক্ষা অবজেক্ট'''
যখন কোন পরীক্ষার সম্ভাব্য সকল ফলাফল আগে থেকে জানা থাকে কিন্তু পরীক্ষাটিতে কোন একটি নির্দিষ্ট চেষ্টায় কি ফলাফল আসবে তা নিশ্চিত করে বলা যায় না, একে **দৈব পরীক্ষা** বলে। 

**দৈব পরীক্ষা** সম্ভাবনা তত্ত্বে, একই ধরনের শর্তের সাপেক্ষে কোনো পরীক্ষা যদি বার বার পুনরাবৃত্ত করা হয়, সেই পরীক্ষার ফলাফলকে দৈব পরীক্ষা বলা হয়। তবে শর্ত হচ্ছে পরীক্ষা সম্পাদনের আগে নিশ্চিতভাবে ফলাফল সন্মন্ধে ভবিষ্যদ্বাণী করা যাবে না। তবে, কি কি সম্ভাব্য ফলাফল হতে পারে, তার একটি তালিকা বা নমুনাক্ষেত্র থাকলে, ফলাফল সেই তালিকার কোনো একটিতে অবশ্যই পড়বে।

উদাহরণ দেয়া যেতে পারে একটি মুদ্রাকে দিয়ে: মুদ্রা উপরদিকে নিক্ষেপ করলে মাটিতে পড়ে মুদ্রার মাথা (head) বা মুদ্রার উল্টা দিক (tail) দৃশ্যমান হতে পারে। এখানে পরীক্ষণের সম্ভাব্য ফলাফল হলো 'মুদ্রার মাথা' (H) বা 'মুদ্রার উল্টা দিক' (T)। একটি নিটাল মুদ্রা দ্বারা পরীক্ষা সম্পাদনের আগে নিশ্চিতভাবে বলা সম্ভব না 'মুদ্রার মাথা' আসবে না 'মুদ্রার উল্টা দিক' আসবে। সেক্ষেত্রে এই পরীক্ষাকে একটি দৈব পরীক্ষা বলা যাবে।

দৈব পরীক্ষার তিনটি শর্ত হলো:
* দৈব পরীক্ষা যে কোনো সংখ্যক বার পুনরাবৃত্ত করা যাবে।
* কমপক্ষে দুটি সম্ভাব্য ফলাফল থাকতে হবে।
* পরীক্ষা সম্পাদনের হবার আগে ফলাফল সন্মন্ধে নিশ্চিতভাবে ভবিষ্যদ্বাণী করা যাবে না।

## বহিঃসংযোগ
* Random Experiment

বিষয়শ্রেণী:সম্ভাবনা তত্ত্ব
বিষয়শ্রেণী:তথ্য তত্ত্ব
নমুনাক্ষেত্র

সম্ভাবনা তত্ত্বে এবং পরিসংখ্যানে, একটি দৈব পরীক্ষা-এর সকল সম্ভাব্য ফলাফলকে একত্র করলে সেই গুচ্ছকে *নমুনাক্ষেত্র* বলে। একে প্রকাশ করা হয় *S*, Ω, বা *U* দ্বারা। উদাহরণ: একটি মুদ্রার ক্ষেত্রে পরীক্ষণের সম্ভাব্য ফলাফল হলো 'মুদ্রার মাথা' (H) বা 'মুদ্রার উল্টা দিক' (T)।

নমুনাক্ষেত্র সসীম বা অসীম হতে পারে. একটি ছক্কার ক্ষেত্রে পরীক্ষণের সম্ভাব্য ফলাফল হলো ১, ২, ৩, ৪, ৫, বা ৬। এক্ষেত্রে এটি হলো **সসীম নমুনাক্ষেত্র**।

আবার, মুদ্রার উল্টা দিক (T) না আসা পর্যন্ত নিক্ষেপ করতে থাকলে নমুনাক্ষেত্রটি হবে Ω = \{T, HT, HHT, HHHT, \ldots \}। এটি একটি **অসীম নমুনাক্ষেত্র**। তবে অসীম হলেও নমুনা বিন্দুগুলি গণনাযোগ্য।

সেজন্যে উপর্যুক্ত উদাহরণগুলিকে **বিচ্ছিন্ন নমুনাক্ষেত্রের** উদাহরণ বলা যায়।

**অবিচ্ছিন্ন নমুনাক্ষেত্রের** উদাহরণ হবে Ω = \{x, ০ \le x \le ১০০\}।

## আরো দেখুন
* ঘটনা

## বহিঃসংযোগ
* Sample Space

বিষয়শ্রেণী:সম্ভাবনা তত্ত্ব
বিষয়শ্রেণী:পরীক্ষা (সম্ভাবনা তত্ত্ব)
ঘটনা (সম্ভাবনা তত্ত্ব)

thumb|140px|ভেন চিত্রের মাধ্যমে ঘটনা সমূহের প্রকাশ, যখন '''A''', '''B''' -এর উপগুচ্ছ।
কোনো দৈব পরীক্ষা-এর নমুনাক্ষেত্র-এর উপগুচ্ছকে **ঘটনা** বলা হয়। কোনো দৈব পরীক্ষায় দুটি ছক্কা যদি একসাথে নিক্ষেপ করা হয়, তবে এর নমুনাক্ষেত্র হবে -

S = \left( \begin{array}{cccccc}
(1, 1)& (1, 2)& (1, 3)& (1, 4)& (1, 5)& (1, 6)\\
(2, 1)& (2, 2)& (2, 3)& (2, 4)& (2, 5)& (2, 6)\\
(3, 1)& (3, 2)& (3, 3)& (3, 4)& (3, 5)& (3, 6)\\
(4, 1)& (4, 2)& (4, 3)& (4, 4)& (4, 5)& (4, 6)\\
(5, 1)& (5, 2)& (5, 3)& (5, 4)& (5, 5)& (5, 6)\\
(6, 1)& (6, 2)& (6, 3)& (6, 4)& (6, 5)& (6, 6)\\
\end{array} \right)

একে **সমগ্র সম্ভাব্য ফলাফল** বলে। দুটি ছক্কা নিটাল হলে প্রতিটি বিন্দুর ঘটার সম্ভাবনা সমান। এক্ষেত্রে এদের **সমসম্ভাব্য ফলাফল** বলা হয়।

এখন যদি শর্ত দেয়া হয়, যে দুটি ছক্কার প্রথমটি 6 হতে হবে, তখন নমুনাক্ষেত্রের উপগুচ্ছ **B** ={(6, 1), (6, 2), (6, 3), (6, 4), (6, 5), (6, 6)} হবে একটি ঘটনা। এখানে ৬টি বিন্দু **B** ঘটনার স্বপক্ষে আছে।

আবার ছক্কার দুটিতে **A** = (6, 1) পড়লে **E** = (6, 2) একই সাথে ঘটতে পারে না। সেজন্য **A** এবং **E** কে **পরস্পর বিচ্ছিন্ন ঘটনা** বলতে পারি।

## বহিঃসংযোগ
* Events 

বিষয়শ্রেণী:সম্ভাবনা তত্ত্ব
বিষয়শ্রেণী:পরীক্ষা (সম্ভাবনা তত্ত্ব)
অ্যাভাটার (২০০৯-এর চলচ্চিত্র)

**অবতার** () ২০০৯ সালে মুক্তি পাওয়া একটি বিজ্ঞানভিত্তিক কল্পকাহিনী। প্রখ্যাত পরিচালক জেমস ক্যামেরন ছবিটি রচনা ও পরিচালনা করেছেন। মূল চরিত্রগুলোয় অভিনয় করেছেন স্যাম ওর্থিংটন, জোয়ি সালডানা, স্টিফেন ল্যাং, মিচেলে রড্রিগেজ, জোয়েল ডেভিড মুর, জিওভান্নি রিবিসি এবং সিগুর্নি উইভার৷ পটভূমি হলো ২২ শতকের মাঝামাঝি; যখন মানুষ আলফা সেনটাউরি তারা মন্ডলে একটি গ্যাসীয় গ্রহে মানুষের বসবাস উপযোগী উর্বর উপগ্রহ প্যানডোরায় আনঅবটেনিয়াম নামক একটি মূল্যবান খনিজ আহরণের জন্য খননকাজ শুরু করে৷ খনিজ উপনিবেশ এলাকার ক্রমাগত সম্প্রসারণের ফলে এ উপগ্রহের স্থানীয় অধিবাসী নাভিদের অস্তিত্ব হুমকির মুখে পড়ে; প্যানডোরা উপগ্রহের আদিবাসী এই নাভিরা অনেকটা মানুষের মত দেখতে ৷ প্যানডোরার এই আদিবাসীদের সাথে যোগাযোগের জন্য একদল গবেষক জেনেটিক্যালি ইঞ্জিনিয়ারড নাভি ও মানুষের সংকর দেহ ব্যবহার করেন যা এই চলচ্চিত্রের নাম ৷

## সংক্ষিপ্তসার
থাম্ব|একজন অনুরাগীর তৈরি অ্যাভাটার-এর পোস্টার
অ্যাভাটার চলচিত্রটির পটভূমি তৈরি হয়েছে একদল লোভী মানুষ আর নিরীহ প্যানডোরাবাসির মধ্যে এক অসম কিন্তু সাহসি যুদ্ধ নিয়ে।

কাহিনীর সূত্রপাত ২১৫৪ সালে, যখন আর.ডি.এ আনঅবটেনিয়ামের খোঁজে প্যানডোরা নামক পৃথিবীর মত এক গ্রহে গিয়ে মানুষ হাজির হয়। যার আবহাওয়া মানুষের নিঃশ্বাস উপযোগী নয়। এই গ্রহের অধিবাসীদের বলা হয় নাভি। নাভিরা তাদের গ্রহে খুব আনন্দেই বসবাস করছিল যতদিন পর্যন্ত না মানুষের অসাধু ইচ্ছা প্রকাশিত না হয়।

নাভিদের পরিবেশ সম্পর্কে ভালোভাবে জানার জন্য বিজ্ঞানীরা নাভিদের মত দেখতে কিছু দেহ তৈরি করলেন, যা কিনা যন্ত্র দ্বারা নিয়ন্ত্রিত।

## তথ্যসূত্র

## বহিঃসংযোগ

* 
* Official shooting script
* 
* 
* 
* "''Avatar'' (2-Disc Set) Blu-ray Disc Review" by HD Report
* James Cameron's Avatar Wiki

বিষয়শ্রেণী:২০০৯-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:আইম্যাক্স চলচ্চিত্র
বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:শ্রেষ্ঠ চিত্রগ্রহণ বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:শ্রেষ্ঠ ভিজুয়াল ইফেক্টসের জন্য একাডেমি পুরস্কার বিজয়ী চলচ্চিত্র
বিষয়শ্রেণী:মার্কিন বিজ্ঞান কল্পকাহিনীমূলক মারপিটধর্মী চলচ্চিত্র
বিষয়শ্রেণী:পরিবেশগত চলচ্চিত্র
বিষয়শ্রেণী:২০০০-এর দশকের বিজ্ঞান কল্পকাহিনী অ্যাকশন চলচ্চিত্র
বিষয়শ্রেণী:প্রযুক্তি সম্পর্কে চলচ্চিত্র
বিষয়শ্রেণী:মার্কিন মহাকাশ অভিযানধর্মী চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:কাল্পনিক ভাষার চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন ত্রিমাত্রিক চলচ্চিত্র
বিষয়শ্রেণী:মার্কিন মহাকাব্যিক চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
বিষয়শ্রেণী:লস অ্যাঞ্জেলেসে ধারণকৃত চলচ্চিত্র
বিষয়শ্রেণী:নিউজিল্যান্ডে ধারণকৃত চলচ্চিত্র
বিষয়শ্রেণী:শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র
বিষয়শ্রেণী:২০০৯-এর ত্রিমাত্রিক চলচ্চিত্র
বিষয়শ্রেণী:বিশ্বরেকর্ডধারী
আর্মার্ড পার্সোনেল ক্যারিয়ার

[থাম্ব|300px|[ইরাক যুদ্ধ|ইরাক যুদ্ধে ব্যবহৃত মার্কিন এম১১৩ মডেলের ট্র্যাক চেইনযুক্ত (ট্র্যাকড) আর্মার্ড পার্সোনেল ক্যারিয়ার]] **আর্মার্ড পার্সোনেল ক্যারিয়ার** (), সংক্ষেপে **এপিসি** () হচ্ছে যুদ্ধে ব্যবহৃত একপ্রকার অস্ত্রসজ্জিত যানবাহন, যা মূলত পদাতিক বাহিনীকে যুদ্ধের ময়দানে পৌঁছে দিতে ও নিয়ে আসতে ব্যবহৃত হয়।

সাধারণত এপিসিতে অস্ত্র হিসেবে মূলত মেশিন গান ব্যবহার করা হয়। তবে আরো বিভিন্ন রকমের ভারী অস্ত্রের ব্যবহারও দেখা যায়। এসকল ভারী অস্ত্রের মধ্যে আছে রিকয়েললেস রাইফেল, ট্যাংক বিধ্বংসী মিসাইল, বা মর্টার। সাধারণত সরাসরি যুদ্ধে অংশ নেওয়ার মতো করে আর্মার্ড পার্সোনেল ক্যারিয়ার নির্মাণ করা হয় না। মূলত পদাতিক বাহিনীকে বিভিন্ন ঝটিকা অভিযান এড়িয়ে নিরাপদে মূল যুদ্ধ ময়দানে পৌঁছে দিতেই এপিসি ব্যবহৃত হয়। এপিসি চাকাযুক্ত (হুইলড) বা চেইন ট্র্যাকযুক্ত (ট্র্যাকড) উভয় রকমেরই হতে পারে।

আর্মার্ড পার্সোনেল ক্যারিয়ারের উদাহরণ হিসেবে বলা যায় মার্কিন এম১১৩ (ট্র্যাকড), ব্রিটিশ এফভি ৪৩২ (ট্র্যাকড), ফরাসি ভিএবি (হুইলড), ওলন্দাজ/জার্মান জিটিকে বক্সার (হুইলড), সোভিয়েত বিটিআর (হুইলড) ইত্যাদি। পদাতিক বাহিনীতে সরাসরি যুদ্ধে ব্যবহারের জন্য নির্মিত যানবাহনে এপিসির তুলনায় আরো বেশি ভারী অস্ত্রসজ্জিত যানবাহন ব্যবহৃত হয়।

## তথ্যসূত্র

## বহিঃসংযোগ

* দি আর্মার্ড গ্রুপ, এলএলসি. (এপিসি নির্মাতা প্রতিষ্ঠান)

বিষয়শ্রেণী:সামরিক যানবাহন
বিষয়শ্রেণী:সাঁজোয়া যুদ্ধ যান
বিষয়শ্রেণী:ধরন অনুযায়ী সামরিক যান
পুরগাতোরিও (দান্তে)

thumb|250px|The Avaricious Purgatorio, Jennifer Strange.thumb|200px|পুরগাতোরিওর সাত মারাত্নক পাপের স্তর।

**পুরগাতোরিও** (ইংরেজি: Purgatory) হল দান্তে আলিগিয়েরির লেখা মহাকাব্য কবিতা ডিভাইন কমেডির দ্বিতীয় অংশ বা কান্তিকে। এখানে ইনফেরনো (নরক) থেকে আসা সমস্ত আত্মারা যন্ত্রণাভোগ করে। পুরগাতোরি সাগর দিয়ে পরিবেষ্টিত একটি সুউচ্চ পর্বত। এখানে দান্তে এবং ভিরজিলিও ইনফেরনোথেকে একটি দীর্ঘ পাতাল বারান্দার মাধ্যমে পুরগাতোরি পৌছায়, যেটি লূসিফেরের পায়ের থেকে শুরু হয়। আর সমস্ত আত্মারা তাদের পাপ পূর্ণপ্রাশচিত্ত করে, পরে একটি নৌকা দ্বারা সেখান থেকে তাদেরকে নিয়ে যাওয়া হয় পারাদিসোতে।

## গঠন

এটি ৩৩টি কান্তি দ্বারা গঠিত হয়েছে। দান্তে পুরগাতোরিওকে তিন ভাগে ভাগ করেছে আন্টিপুরগাতোরিও (মৃতদের আসল রাজ্য ঢোকার পূর্বের অংশ, যা পুরগাতোরিও মধ্য পরে), পুরগাতোরিও এবং পারাদিসো (স্বর্গ)। পুরগাতোরিওর নৈতিক কাঠামো থোমিস্তিকের শ্রেণিবিন্যাস অনুসরণ করে এবং স্বতন্ত্র দোষতে উল্লেখ করে না। এইটি সাতটি কাঠামোতে ভাগ করা হয়েছে, যেটি সাত মারাত্নক পাপের পূর্ণপ্রাশচিত্ত: গর্ব, ঈর্ষা, রাগ, আলস্য, অর্থলিপ্সা, পেটপূজা এবং যৌন-কামনা।

## আরও দেখুন
* ডিভাইন কমেডি
* ইনফেরনো
* পারাদিসো

## তথ্যসূত্র

বিষয়শ্রেণী:ডিভাইন কমেডি
বিষয়শ্রেণী:ইতালীয় মহাকাব্য
বিষয়শ্রেণী:ইতালীয় সাহিত্য
বিষয়শ্রেণী:পৌরাণিক পর্বত
সম্ভাবনার বিধিমালা

থাম্ব|একটি সম্ভাব্য স্থানের চিত্রণ।
সম্ভাবনা কতগুলো বিধি মেনে চলে। ধরা যাক, A একটি ঘটনা। এই ঘটনার সম্ভাবনাকে P(*A*) দ্বারা প্রকাশ করা হয়।

## সম্ভাবনার সংজ্ঞা হতে

* ০ \le P(*A*) \le ১।
* ঘটনা *A* -এর স্বপক্ষে যদি কোনো নমুনা বিন্দু না থাকে, তবে এর সম্ভাবনা P(*A*) = ০ হবে।
* P(S) = 1, যখন S দৈব পরীক্ষা-এর নমুনাক্ষেত্র।

## বিপ্রতীপ বিধি

* *A* ঘটনার বিপ্রতীপ [*A* বিপ্রতীপ] (যার অর্থ, *A* ঘটনাটি না ঘটা); আর সম্ভাবনাকে প্রকাশ করা যায় এভাবে P(*A* বিপ্রতীপ) = 1 - P(*A*)।

## সম্ভাবনার যোগ বিধি
* যদি *A* এবং *B* ঘটনাসমূহ একটি দৈব পরীক্ষা-এ সম্পাদিত হয়, তবে *A* এবং *B* এর যুগ্ম সম্ভাবনাকে \mathrm{P}\left(A \mbox{ and } B\right) বা P(A \cap B) দ্বারা প্রকাশ করা হয়।
* যদি *A* বা *B* পরস্পর বিচ্ছিন্ন ঘটনা হয়, তবে *A* বা *B* এর সম্ভাবনাকে এভাবে লেখা হয়:

:P(A\mbox{ or }B) =  P(A \cup B)= P(A) + P(B)

* যদি *A* বা *B* পরস্পর বিচ্ছিন্ন ঘটনা না হয়, তবে *A* বা *B* এর যুগ্ম সম্ভাবনাকে এভাবে প্রকাশ করা হয়:

:\mathrm{P}\left(A \hbox{ or } B\right)=P(A \cup B)=\mathrm{P}\left(A\right)+\mathrm{P}\left(B\right)-\mathrm{P}\left(A \mbox{ and } B\right)

## অনপেক্ষতা

* যদি *A* এবং *B* অনপেক্ষ হয়, তবে *A* and *B* এর যুগ্ম সম্ভাবনাকে এভাবে প্রকাশ করা যায়:

:P(A \mbox{ and }B) =  P(A \cap B) = P(A) P(B),\,

## শর্তাধীন সম্ভাবনা
* *A* ঘটনার সম্ভাবনা, আরেকটি ঘটনা *B* -এর সাপেক্ষে প্রকাশ করা হয় *P*(*A*|*B*) দ্বারা, যা পড়া হয় এভাবে "*A*-এর সম্ভাবনা, *B*-এর সাপেক্ষে"। সংজ্ঞানুযায়ী

:P(A \mid B) = \frac{P(A \cap B)}{P(B)}\,

যদি P(B)=0 তখন P(A \mid B)-এর সংজ্ঞা অনির্ণীত।

## প্রান্তিক সম্ভাবনা

*A*-এর প্রান্তিক সম্ভাবনা P(A) হলো শর্তহীন সম্ভাবনা, B-এর ঘটা বা না ঘটা অগ্রাহ্য করে গণনা করা হয়।

## আরো দেখুন
* বেইজীয় উপপাদ্য

## বহিঃসংযোগ
* Basic Laws of Probability

B
#সাপেক্ষ ঘটনার সম্ভাবনা নিরনয় এর আরেক্টি সুত্র কম্বিনেশন ব্যবহার করে পরতিপাদন করা জায়।
সমস্যা:
একটি ব্যাগে ৫টি সাদা,১০টি কালো,৭টি লাল বল আছে।২টি বল একসাথে তুলা হলে (১)২ টিই লাল হওয়ার সম্ভাবনা কত?
(২) ২টি একি রঙের হওয়ার সম্ভআবনা কত?
(৩)২টি ভিন্ন রঙের হঅয়ার সম্ভাবনা কত?

বিষয়শ্রেণী:সম্ভাবনা তত্ত্ব
টোকাই (কার্টুন চরিত্র)

**টোকাই** বাংলাদেশের অন্যতম স্বনামধন্য একটি কার্টুন চরিত্র, যার স্রষ্টা হলেন শিল্পী রফিকুন নবী বা রনবী।

## ইতিহাস
১৯৭৮ খ্রিষ্টাব্দে ''সাপ্তাহিক বিচিত্রার'' পাতায় প্রথম আত্মপ্রকাশ করে টোকাই চরিত্রটি। বাংলাদেশে 'টোকাই'ই প্রথম কার্টুন চরিত্র। রনবী এরকম একটি কার্টুন চরিত্র তৈরির কথা প্রথম কল্পনা করেন ষাটের দশকে। যুক্তরাষ্ট্রের কার্টুনিস্ট সুল্জ-এর * 'চার্লি ব্রাউন' * চরিত্রটি দেখে অনুপ্রাণিত হন তিনি। আর স্বপ্ন দেখেন এমন একটি চরিত্র তৈরি করবেন, যার মুখে তুলে দেবেন চট-জলদি মন্তব্য, অপ্রিয় সত্য, অথবা তীব্র আর গতানুগতিকতার বাইরের কোনো আলাদা পর্যবেক্ষণ। আর এরই ধারাবাহিকতায় জন্ম টোকাই চরিত্রটির, যে এক পথশিশু, 'চার্লি ব্রাউন' থেকে অনেকখানি আলাদা।

## চরিত্র
টোকাই চরিত্রটি একটি পথশিশু, যার বয়স দশ বছরের কম। । তার উর্ধাঙ্গ অনাবৃত থাকে আর নিম্নাঙ্গ ঢাকা থাকে লুঙ্গি দিয়ে। তার বাসস্থান আস্তাকুঁড়ের কাছাকাছি, কিংবা ফুটপাতে, কিংবা পতিত বড় পাইপের ভিতরে। টোকাইয়ের মাথায় টাক, কখনও গুটিকয়েক চুল, খাটো চেক লুঙ্গি মোটা পেটে বাঁধা৷ কখনো কাঁধে বস্তা৷ '৭৮-'৭৯-এ ভোটের সময় বিলি করা জামা পরেছিল টোকাই, সেই জামাটি ছিল ওর থেকে অনেক বড় আকারের৷ থাকে রাস্তার ডাস্টবিনের পাশে, ফুটপাতে, ফেলে রাখা কংক্রিটের পাইপের ভেতর, পার্কের বেঞ্চিতে, ভাঙা দেয়ালের পাশে, কাঠের গুঁড়িতে, ঠেলা গাড়ির ওপরে, ইটের ওপর মাথা পেতে৷ তার পাশে থাকে কুকুর, কাক৷ কথা বলে কাক, গরু, ছাগল, মশার সাথে৷ কথা বলে মানুষের সাথেও৷ তার কথা বুদ্ধিদীপ্ত, বিচক্ষণতায় ভরা, আবার রসে সিক্ত৷ পেন অ্যান্ড ইঙ্কের পরে টোকাই হাজির হল জলরঙের উচ্ছলতায়৷ সেখানে সে কখনও মনের আনন্দে মার্বেল গুটি দিয়ে খেলে, নৌকা চালায়, বাঁশি বাজায়, বেহালা বাজায়, কখনও রাস্তার বুকে উবু হয়ে লিখতে শুরু করে, কখনও আনন্দে দেয় ছুট৷ কখনও একা বসে থাকে, আবার কখনও পাঁচিলের উপরে উঠে পাশের দেয়ালের অপর দিকে উঁকি দিয়ে দেখার চেষ্টা করে, রাজকীয় বাড়ির দরজায় হাজির হয় কাঁধে বস্তা নিয়ে৷ রফিকুন নবীর টোকাই এভাবে সমাজ-সংসারকে প্রশ্নবিদ্ধ করে চলে প্রতিনিয়ত৷

## প্রতীকতা
রনবি'র টোকাই চরিত্রটি বাস্তবের এমন কিছু পথশিশুর প্রতিনিধিত্ব করে, যারা, মানুষের ফেলে দেয়া আবর্জনা, কুড়িয়ে নিয়ে যায় বা টুকিয়ে নিয়ে যায়। বাস্তবের সেসব পথশিশুকে প্রতিনিধিত্ব করতে গিয়ে টোকাই'র বাসস্থান হলো আস্তাকুঁড়ে বা ডাস্টবিনের কাছাকাছি, ফুটপাত, কিংবা পতিত বড় পাইপ, যা তার বাস্তুহীনতাকে প্রতীকায়িত করে। তার পোশাক বলতে একমাত্র লুঙ্গি, যা তার দারিদ্রকে প্রতীকায়িত করে।

অন্য অর্থে টোকাই প্রতীকতাবর্জিত একটি চরিত্র, যে প্রায় বাস্তবই তুলে ধরে। এঅর্থে টোকাই চরিত্রে প্রতীকতা খোঁজার অবকাশ নেই।

## আরও দেখুন
* রফিকুন নবী

## বহি:সংযোগ

* টুনস ম্যাগে টোকাই

## তথ্যসূত্র

বিষয়শ্রেণী:বাংলাদেশের কার্টুন চরিত্র
বিষয়শ্রেণী:কার্টুন
বিষয়শ্রেণী:বাংলাদেশের সংস্কৃতি
বিষয়শ্রেণী:কল্পিত বাংলাদেশী
বিষয়শ্রেণী:অ্যানিমেটেড চরিত্র
চশমাপরা হনুমান

**চশমাপরা হনুমান** () (বৈজ্ঞানিক নাম: ) হচ্ছে হনুমানের একটি বিশেষ জাত। এর অন্য নাম **ফ্যায়র্স ল্যাঙ্গুর** ()। কালো হনুমান বা কালা বান্দর নামেও পরিচিত।

বাংলাদেশে মহাবিপন্ন চশমাপরা হনুমান। বাংলাদেশের ১৯৭৪   ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## বিবরণ
চশমাপরা হনুমান আকারে অনেক ছোট। এদের দেহের তুলনায় লেজ বড় হয়ে থাকে। স্ত্রী-পুরুষ নির্বিশেষে চশমাপরা হনুমান মাথা থেকে লেজের গোড়া পর্যন্ত লম্বায় ৫৫-৬৫ সেন্টিমিটার; লেজ ৬৫-৮০ সেন্টিমিটার। গায়ের লোমের রং মেটে বাদামি থেকে কালচে বাদামি। পেট আর বুকের রং সাদাটে। চোখের চারপাশের লোম সাদা রঙের হয়ে থাকে বলেই মনে হয় চশমা পরে আছে। মুখের রংও হয় সাদা। প্রাপ্তবয়স্ক চশমাপরা হনুমানের মাথার লোম বেশ বড় হয়, দেখলে পরচুলা পরে আছে বলে মনে হয়। হাত-পায়ের রং কালো হয়ে থাকে। বাচ্চা রং হয় সাদা, গোলাপি আর বাদামির মিশ্রণে।

অন্য হনুমানের চেয়ে এরা লাজুক প্রকৃতির। দিনের বেলায় ঘন বনের ছায়াযুক্ত স্থানে বিচরণ করতে পছন্দ করে। সহজে এরা মাটিতে নামে না।

এরা দল বেঁধে চলাফেরা করলেও সহসা এদের চোখে পড়ে না। দলে বাচ্চাসহ সাত-আটটি হনুমান থাকে একটি পুরুষ হনুমানের নেতৃত্বে। তবে দলে কোনো পুরুষ হনুমান দলপতি হবার যোগ্যতাসম্পন্ন হয়ে উঠলে বিদ্যমান পুরুষ দলনেতা অনেক সময় নেতৃত্ব বজায় রাখতে মা হনুমানকে দ্রুত ঋতুমতি করার জন্য বাচ্চাদের মেরে ফেলে। এই পরিকল্পনায় আগের দলপতির বংশ নাশের একটি পরিকল্পনাও থাকে এই হত্যাকান্ডে।

## খাদ্যতালিকা
চশমাপরা হনুমান গাছের কচি পাতা, ফুল, ফল, বীজ, কীটপতঙ্গ, পাখির ডিম খেয়ে জীবনধারণ করে। পানির চাহিদা মেটাতে এরা শিশির লেগে থাকা পাতা চাটে অথবা পানিবহুল লতাগুল্ম খায়।

## প্রজনন
জানুয়ারি থেকে এপ্রিল প্রজননকাল। স্ত্রী ১৫০-২০০ দিন গর্ভধারণের পর একটি বাচ্চা প্রসব করে। গড়ে প্রতি দু’বছরে একবার বাচ্চা দেয়। বাচ্চারা ৪-৫ মাস বয়স থেকেই শক্ত খাবার খাওয়া শুরু করে। পুরুষ ৫-৬ ও স্ত্রী ৩-৪ বছর বয়সে প্রজননক্ষম হয়। আয়ুষ্কাল প্রায় ২০ বছর। পুরুষ হনুমান প্রজনন বৃদ্ধিতে ভূমিকা পালন করে। thumb|চশমাপরা হনুমানের আবাসস্থল

## আবাস
চশমাপরা হনুমান বৃক্ষবাসী, কখনই মাটিতে নামে না। ঘুম, চলাফেরা, খাবার সংগ্রহ, খেলাধুলা, বিশ্রাম সবকিছু গাছেই সম্পন্ন করে। সচরাচর একটি শক্তিশালী পুরুষের নেতৃত্বে ১০-১৫টি একটি দলে বিচরণ করে। চশমাপরা হনুমান চিরহরিৎ বনের প্রাণী। সাধারণত বাংলাদেশ, ভারত, মিয়ানমার, চীন, থাইল্যান্ড, লাওস প্রভৃতি দেশে দেখা যায় এদের। বাংলাদেশের পূর্ব সীমান্তবর্তী বন, বিশেষ করে লাউয়াছড়া, রেমা-কালেঙ্গা, সাতছড়ি, পাবলাখালি, কাপ্তাইয়ের বনে চশমাপরা হনুমান দেখতে পাওয়া যায়। তবে বাংলাদেশের জঙ্গলগুলো ছোট আর ফাঁকা হয়ে যাওয়ায় চশমাপরা হনুমান আশঙ্কাজনক হারে কমে গেছে।

## আরও দেখুন
* হনুমান
* বাংলাদেশের বন্যপ্রাণী

## তথ্যসূত্র

## বহিঃসংযোগ
* ADW-তে চশমাপরা হনুমানের ছবি
* চশমাপরা হনুমান-এর ওপর প্রবন্ধ 
* চশমাপরা হনুমান-এর ওপর প্রবন্ধ
* চশমাপরা হনুমান-এর ওপর প্রবন্ধ

বিষয়শ্রেণী:বানর
বিষয়শ্রেণী:বন্যপ্রাণী
বিষয়শ্রেণী:বাংলাদেশের বন্যপ্রাণী
বিষয়শ্রেণী:স্তন্যপায়ী প্রাণী
বিষয়শ্রেণী:মেরুদণ্ডী প্রাণী
বিষয়শ্রেণী:বাংলাদেশের প্রাণিকুল
বিষয়শ্রেণী:ভারতের প্রাণিকুল
বিষয়শ্রেণী:বাংলাদেশের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:১৮৪৭-এ বর্ণিত স্তন্যপায়ী
বিষয়শ্রেণী:বার্মার স্তন্যপায়ী
বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
বিষয়শ্রেণী:ত্রিপুরার প্রতীক
আনোয়ার হোসেন (আলোকচিত্রী)

**আনোয়ার হোসেন** (৬ অক্টোবর ১৯৪৮ – ১ ডিসেম্বর ২০১৮) ছিলেন বাংলাদেশের একজন আলোকচিত্রী, চলচ্চিত্র ভিডিওগ্রাফার। বাংলাদেশের চলচ্চিত্রে চিত্রগ্রহণে অবদানের জন্য তিনি পাঁচবার জাতীয় চলচ্চিত্র পুরস্কার লাভ করেন।

## প্রারম্ভিক জীবন
আনোয়ার হোসেনের জন্ম ১৯৪৮ খ্রিষ্টাব্দের ৬ অক্টোবর পুরোন ঢাকার আগানবাব দেউড়িতে। তার বাবা কাজ করতেন সিনেমা অফিসে। শৈশবে তিনি দারিদ্র্যের মধ্যে পড়ালেখা চালিয়ে যান। ১৯৬৫ সালে আরমানিটোলা সরকারি উচ্চ বিদ্যালয় থেকে মাধ্যমিক পরীক্ষায় উত্তীর্ণ হওয়ার পর তিনি নটরডেম কলেজে ভর্তি হন এবং সেখান থেকে ১৯৬৭ সালে উচ্চমাধ্যমিক শিক্ষা সম্পন্ন করেন। এরপর তিনি বাংলাদেশ প্রকৌশল বিশ্ববিদ্যালয়ের স্থাপত্য বিভাগ থেকে স্নাতক ডিগ্রি অর্জন করেন। ১৯৭৪ খ্রিষ্টাব্দে চলচ্চিত্রের চিত্রগ্রহণের উপর উচ্চতর শিক্ষার জন্য ভারতের পুনা ফিল্ম ইনস্টিটিউটে ভর্তি হন।

## কর্মজীবন
১৯৬৭ খ্রিষ্টাব্দে মাত্র দুই ডলার (সমমান ৩০ টাকা) দিয়ে কেনা প্রথম ক্যামেরা দিয়ে তার আলোকচিত্রী জীবনের শুরু। প্রথম সাত বছর ধার করা ক্যামেরা আর চলচ্চিত্রের ধার করা ফিল্ম দিয়ে তিনি কাজ করেন। ঐ ফিল্মগুলো ছিল সাদাকালো। তিনি ৩৬ টাকা ব্যয়ে রঙিন ছবি তোলা শুরু করেন ১৯৬৯ খ্রিষ্টাব্দে। পরবর্তি ২০ বছর আলোকচিত্রের মাধ্যমে বাংলাদেশকে আবিষ্কারের চেষ্টা করেছেন।

### চিত্রগ্রহণ
* সূর্য দীঘল বাড়ী, ১৯৭৯
* এমিলের গোয়েন্দা বাহিনী, ১৯৮০
* বস্ত্রবালিকারা (টিভি প্রামাণ্যচিত্র)
* দহন, ১৯৮৫
* অন্য জীবন, ১৯৯৫
* নদীর নাম মধুমতী, ১৯৯৪
* চিত্রা নদীর পারে, ১৯৯৯
* লালসালু, ২০০১
* শ্যামল ছায়া, ২০০৪
* তিন সুন্দরী, ২০০৬
* স্বপ্নভূমি, ২০০৭

## ব্যক্তিগত জীবন ও মৃত্যু
১৯৯১ সালে তার প্রথম স্ত্রী অভিনেত্রী ডলি আনোয়ার মারা যাওয়ার পর আনোয়ার হোসেন ফ্রান্সে স্থানান্তরিত হন। ১৯৯৩ সালে তিনি এক ফরাসি নারীকে বিয়ে করেন এবং তাদের দুই পুত্র রয়েছে।

২০১৮ সালের ১ ডিসেম্বর বাংলাদেশের রাজধানী ঢাকার একটি আবাসিক হোটেল থেকে তার মৃতদেহ উদ্ধার করে পুলিশ।

## পুরস্কার ও সম্মাননা
কর্মজীবনে তিনি অনেক পুরস্কার ও সম্মাননা অর্জন করেছেন। ছোটবেলায়ই পরপর দুবার জাতীয় পুরস্কার পেয়েছিলেন ছবি এঁকে।

;জাতীয় চলচ্চিত্র পুরস্কার
* **বিজয়ী:** শ্রেষ্ঠ চিত্রগ্রাহক - সূর্য দীঘল বাড়ী (১৯৭৯)
* **বিজয়ী:** শ্রেষ্ঠ চিত্রগ্রাহক - এমিলের গোয়েন্দা বাহিনী (১৯৮০)
* **বিজয়ী:** শ্রেষ্ঠ চিত্রগ্রাহক - পুরস্কার (১৯৮৩)
* **বিজয়ী:** শ্রেষ্ঠ চিত্রগ্রাহক - অন্য জীবন (১৯৯৫)
* **বিজয়ী:** শ্রেষ্ঠ চিত্রগ্রাহক - লালসালু (২০০১)

## প্রকাশনা
আনোয়ার হোসেনের আলোকচিত্রের সংকলন বেরিয়েছে এযাবৎ তিনটি:
* *[[বাংলাদেশে ভ্রমণ]]* (১৯৮৮)
* *[[ঢাকা পোট্রেট]]*
* *[[উওমেন]]*

## আরো দেখুন
* আলোকচিত্রকলা

## তথ্যসূত্র

## বহিঃসংযোগ
* 

বিষয়শ্রেণী:১৯৪৮-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:বাঙালি মুসলিম
বিষয়শ্রেণী:বাংলাদেশী আলোকচিত্রশিল্পী
বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী চিত্রগ্রাহক
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
রাতের অন্ধকারে দেখার যন্ত্র

[thumb|right|300px|[ইউনাইটেড স্টেটস আর্মি|যুক্তরাষ্ট্রের সেনাবাহিনীর একজন বিমানচালক হেলমেটের সাথে লাগানো এএন/এভিএস-৬ মডেলের রাতের অন্ধকারে দেখার চশমা ব্যবহার করছেন।]]**রাতের অন্ধকারে দেখার যন্ত্র** বা **রাতের অন্ধকারে দেখার চশমা** হচ্ছে একপ্রকার আলোকীয় যন্ত্র, যা সম্পূর্ণ অন্ধকারেও দৃশ্যমান ছবি তৈরি করতে পারে। এটি মূলত সামরিক বাহিনীর বা আইনশৃঙ্খলা রক্ষাকারী বাহিনীর বিভিন্ন অভিযানে ব্যবহৃত হয়। তবে বেসামরিক ক্ষেত্রেও এর ব্যবহার রয়েছে। অনেক সময় রাতের অন্ধকারে দেখার যন্ত্রের বিভিন্ন বাড়তি যন্ত্রাংশকেও রাতের অন্ধকারে দেখার যন্ত্র হিসেবে অভিহিত করা হয়। একে ইংরেজিতে নাইট ভিশন ডিভাইস () বা নাইট ভিশন গগলস নামে ডাকা হয়।

দ্বিতীয় বিশ্বযুদ্ধে সর্বপ্রথম  ব্যবহৃত হয়। পরবর্তীতে ভিয়েতনাম যুদ্ধসহ আরো অনেক যুদ্ধে এর ব্যবহার হয়। আবিস্কারের সময় থেকেই এ ধরনের যন্ত্রের বিভিন্ন সংস্করণ বের হয়ে আসছে। এতে যেমন ক্রমান্বয়ে এর প্রযুক্তিগত উন্নয়ন ঘটেছে তেমনি কমেছে উৎপাদন খরচ ও ক্রয়মূল্য।

## তথ্যসূত্র

## বহিঃসংযোগ

* How Night Vision Works
* Night Vision Glossary of Terms

বিষয়শ্রেণী:আলোকীয় যন্ত্র
বিষয়শ্রেণী:সামরিক প্রযুক্তি
বিষয়শ্রেণী:সামরিক ইলেকট্রন বিজ্ঞান
মার্কিন বিমানবাহিনী

**ইউনাইটেড স্টেটস এয়ার ফোর্স** () (বাংলা ভাষায়: মার্কিন যুক্তরাষ্ট্রের বিমান বাহিনী), সংক্ষেপে **ইউএসএএফ** () হচ্ছে মার্কিন সামরিক বাহিনীর একটি শাখা, যারা আকাশ, মহাশূন্য, যুদ্ধে অংশ নেয়। এটি যুক্তরাষ্ট্রের ইউনিফর্মড সার্ভিসের একটি অংশ। প্রাথমিকভাবে মার্কিন সেনাবাহিনীর একটি অংশ হিসেবে এই বাহিনীর সৃষ্টি। পরবর্তীকালে ১৯৪৭ সালের জাতীয় নিরাপত্তা আইন অনুসারে এটি একটি পৃথক সশস্ত্র বাহিনী হিসেবে আত্মপ্রকাশ করে। এটি মার্কিন সশস্ত্র বাহিনীর সবচেয়ে নবীন শাখা।

২০০৯ সাল পর্যন্ত ইউএসএএফ ৫,৫৭৩টি মনুষ্যবাহী বিমান পরিচালনা করে আসছে। এর মধ্যে সরাসরি বিমান বাহিনীর হে্ছে ৩,৯৯০টি, ও এয়ার ন্যাশনাল গার্ডের আওতায় ১,২১৩টি। এছাড়াও ইউনাইটেড স্টেটস এয়ার ফোর্সের প্রায় ১৮০টি মনুষ্যবিহীন আকাশযান, ২,১৩০টি আকাশ থেকে নিক্ষেপণযোগ্য ক্রুজ ক্ষেপণাস্ত্র, এবং ৪৫০টি আন্তমহাদেশীয় ব্যালাস্টিক ক্ষেপণাস্ত্র রয়েছে। ২০০৮ সালের সেপ্টেম্বর পর্যন্ত প্রাপ্ত তথ্যানুযায়ী এই বাহিনীর জনবলের মধ্যে রয়েছে কার্যরত সদস্যের সংখ্যা ৩,২৭,৪৫২ জন, সংরক্ষিত সদস্য সংখ্যা ১,১৫,২৯৯ জন, এবং এয়ার ন্যাশনাল গার্ডের সদস্য প্রায় ১,০৬,৭০০ জন। এছাড়াও ইউএসএএফ-এর প্রায় ১,৭১,৩১৩ জন বেসামরিক সদস্য, ও সিভিল ওয়ার প্যাট্রলের আওতাধীন প্রায় ৫৭,০০০ সহযোগী সদস্য রয়েছে।

যুক্তরাষ্ট্রের সশস্ত্র বাহিনীর এই শাখা নিয়ন্ত্রণ করেন বেসামরিক প্রশাসক বিমান বাহিনী সচিব। তিনি এই বাহিনীর প্রশাসন সংক্রান্ত ও নীতিনির্ধারণী সকল সিদ্ধান্ত গ্রহণ করেন। ডিপার্টমেন্ট অফ দি এয়ার ফোর্স বা বিমান বাহিনী বিভাগ হচ্ছে মার্কিন যুক্তরাষ্ট্রের প্রতিরক্ষা মন্ত্রণালয়ের আওতাধীন একটি বিভাগ। এই বাহিনীর সর্বোচ্চ পদমর্যাদা হচ্ছে চিফ অফ স্টাফ অফ দি ইউনাইটেড স্টেটস এয়ার ফোর্স।

## বিমানের তালিকা

!style="text-align: left; background: #aabccc;"|Aircraft
!style="text-align: left; background: #aabccc;"|Photo
!style="text-align: left; background: #aabccc;"|Origin
!style="text-align: left; background: #aabccc;"|Type
!style="text-align: left; background: #aabccc;"|Versions
!style="text-align: left; background: #aabccc;"|Numbers In Service
!style="text-align: left; background: #aabccc;"|Comments
|-
!style="align: center; background: lavender;" colspan="7" | **বোমারু বিমান**
|-
| নরথ্রপ গ্রামেন বি-২ স্পিরিট
| 
| USA
| স্ট্র্যাটেজিক বোম্বার
| বি-২এ
| ২০
| ২০৫৮ পর্যন্ত সেবায় থাকবে 
|-
| রকওয়েল বি-১ ল্যান্সার
| 
| USA
| স্ট্র্যাটেজিক বোম্বার
| বি-১বি
| ৬২
| শুধুমাত্র সুপারসনিক বিমানগুলোই সেবায় রয়েছে 
|-
| বোয়িং বি-৫২ স্ট্রাটফোর্ট্রেস
| 
| USA
| স্ট্র্যাটেজিক বোম্বার
| বি-৫২এইচ
| ৭৬
| ২০৪৫ পর্যন্ত সেবায় থাকবে 
|-
! style="align: center; background: lavender;" colspan="7" | **কার্গো বিমান**
|- 
| লকহিড LC-১৩০
| 
| USA
| কার্গো বিমান
| 
| 
|
|-
|}

## তথ্যসূত্র

## বহিঃসংযোগ
* Official USAF website
* Official USAF Recruiting site
* DoSomethingAmazing.com Official USAF media-based recruiting site
* AirForceBlueTube
* Searchable database of Air Force historical reports
* USAF emblems
* USAF Communications Troops
* USAF Cyberspace Command
* Aircraft Investment Plan, Fiscal Years (FY) 2011-2040, Submitted with the FY 2011 Budget

বিষয়শ্রেণী:মার্কিন যুক্তরাষ্ট্রের সামরিক বাহিনী
বিষয়শ্রেণী:মার্কিন যুক্তরাষ্ট্রের প্রতিরক্ষা বিভাগ
আনোয়ার হোসেন (দ্ব্যর্থতা নিরসন)

**আনোয়ার হোসেন** নামটি দিয়ে বোঝানো হতে পারে -

* আনোয়ার হোসেন (বীর উত্তম) - মুক্তিযুদ্ধের খেতাবপ্রাপ্ত।
* আনোয়ার হোসেন (বীর প্রতীক) - মুক্তিযুদ্ধের খেতাবপ্রাপ্ত।
* আনোয়ার হোসেন (আলোকচিত্রী) - বাংলাদেশী আলোকচিত্রশিল্পী।
* আনোয়ার হোসেন (অভিনেতা) - বাংলাদেশী অভিনেতা।
* আনোয়ার হোসেন (ছাত্র নেতা) - বাংলাদেশের ছাত্র আন্দোলনের নেতা, সাম্যবাদী শহীদ বিপ্লবী।
* আনোয়ার হোসেন (জেনারেল) - সেনাবাহিনীর অবসরপ্রাপ্ত লেফটেন্যান্ট জেনারেল। তিনি সেনাবাহিনীর কোয়ার্টার মাস্টার জেনারেল হিসেবে দায়িত্ব পালন করেছেন।
* আনোয়ার হোসেন (রাজনীতিবিদ) -বাংলাদেশী রাজনীতিবিদ ও পিরোজপুর-৩ আসনের সাবেক সংসদ সদস্য।
* আনোয়ার হোসেন (ব্যবসায়ী) -আনোয়ার গ্রুপের প্রতিষ্ঠাতা ও ঢাকা-৮ আসনের সাবেক সংসদ সদস্য।
* আনোয়ার হোসেন (ক্রিকেটার) - বাংলাদেশের আন্তর্জাতিক ক্রিকেটার। ২০০২ টেস্ট ও ওডিআইয়ে অংশ নেয়ার সুযোগ পেয়েছেন।
* আনোয়ার হোসেন (পাকিস্তানি ক্রিকেটার) - পাকিস্তানের আন্তর্জাতিক ক্রিকেটার।
* আনোয়ার হোসেন (অধ্যাপক) - নর্দান ইউনিভার্সিটি বাংলাদেশের উপাচার্য।
* আনোয়ার হোসেন (অণুজীববিজ্ঞানী) - যশোর বিজ্ঞান ও প্রযুক্তি বিশ্ববিদ্যালয়ের উপাচার্য।

## আরও দেখুন

* আনোয়ার হোসেন মনির - বাংলাদেশী ক্রিকেটার।
* আনোয়ার হোসেন মঞ্জু - বাংলাদেশী রাজনীতিবিদ ও সংবাদপত্র-মালিক।
* আনওয়ার হোসেন হাওলাদার -বাংলাদেশী রাজনীতিবিদ ও পটুয়াখালী-৩ আসনের সাবেক সংসদ সদস্য।
* মোহাম্মদ আনোয়ার হোসেন - বীর উত্তম, মুক্তিযুদ্ধের খেতাবপ্রাপ্ত।
* আনোয়ার হোসেন খান - বাংলাদেশি ব্যবসায়ী, রাজনীতিবিদ। লক্ষ্মীপুর-১ আসন থেকে ২০১৮ সালে একাদশ জাতীয় সংসদ নির্বাচনে সংসদ সদস্য নির্বাচিত।
* আনোয়ার হোসেন পাহাড়ী - মুক্তিযোদ্ধা।বীর প্রতীক।
এ. কে. উচ্চ বিদ্যালয় ও কলেজ

**এ. কে. উচ্চ বিদ্যালয় ও কলেজ** (আসকর আলী-কোব্বাত মিঞা উচ্চ বিদ্যালয় ও কলেজ) ঢাকার যাত্রাবাড়ী থানার দনিয়া এলাকায় অবস্থিত একটি উচ্চ মাধ্যমিক বিদ্যালয় ও কলেজ। এটি ১৯৭১ সালে স্থাপিত হয়। এটি দনিয়া ইউনিয়নে সবচেয়ে বড় স্কুল। ২০০৯ সালের এসএসসি পরীক্ষায় এটি ঢাকা বোর্ডে ষষ্ঠ স্থান লাভ করেছিল।

## ইতিহাস
থাম্ব|বাম|আসকর আলী এবং শেখ কোব্বাত মিঞা ভবন
ঢাকার দনিয়া এলাকার ব্যক্তিবর্গের প্রচেষ্টায় ১৯৭১ সালে একটি ক্লাবঘরে জুনিয়র বিদ্যালয় হিসাবে এটি প্রতিষ্ঠা লাভ করে। দুই ভাই আসকর আলী এবং শেখ কোব্বাত মিঞার নামানুসারে এটির নামকরণ করা হয় যারা বিদ্যালয়ের প্রতিষ্ঠাতা হিসেবে পরিচিত। ১৯৮১ সালে বিদ্যালয়টি থেকে শিক্ষার্থীরা এসএসসি পরীক্ষায় অংশগ্রহণ করে। ১৯৯৫ সালে বিদ্যালয়টি কলেজ হিসাবে অনুমোদন লাভ করে। ২০০৭ সালে এটির ২য় ক্যাম্পাস প্রতিষ্ঠিত হয়।

## ক্যাম্পাস
থাম্ব|কলেজ ভবন
### মূল ভবন
এটি এই বিদ্যালয়ের প্রধান শাখা। দনিয়া বাজারের পশ্চিম দিকে, দনিয়া বড় জামে মসজিদের উলটো পাশে এই বিদ্যালয়টি অবস্থিত। এই বিদ্যালয়টির মোট তিনটি ভবন আছে।

### নতুন ভবন
এটি কদমতলীর পাটেরবাগ এলাকায় অবস্থিত।

## শিক্ষা কার্যক্রম
বিদ্যালয়ে প্রাথমিক ও মাধ্যমিক শিক্ষা প্রদান করা হয়। এছাড়াও এইচএসসি প্রোগ্রাম (শুধুমাত্র মেয়েদের জন্য) আছে। ছেলে এবং মেয়ে উভয়ই এই প্রতিষ্ঠানে ভর্তি হতে পারে। দুটি শিফটে পাঠদান কার্যক্রম পরিচালিত হয়। মেয়েরা সকালের শিফটে ও ছেলেরা বিকালের শিফটে।

## তথ্যসূত্র

বিষয়শ্রেণী:ঢাকা জেলার বিদ্যালয়
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৭১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭১-এ বাংলাদেশে প্রতিষ্ঠিত
মার্কিন নৌবাহিনীর সিলস

**মার্কিন নৌবাহিনীর সিলস** () (যা **নেভি সিলস** নামেই সমধিক পরিচিত) হচ্ছে  মার্কিন নৌবাহিনীর একটি শাখা। *সিল* () শব্দটি দ্বারা সমুদ্র (), বায়ু () ও ভূমি () বোঝানো হয়, আর ‘’ ইংরেজি বহুবচনার্থে ব্যবহৃত হয়। মার্কিন নৌবাহিনীর মুখ্য বিশেষ বাহিনী এবং নেভাল স্পেশাল ওয়ারফেয়ার কমান্ডের একটি অংশ। সরাসরি সামরিক অভিযান ও বিশেষ গোয়েন্দা অভিযান পরিচালনা করাই এ বাহিনীর মূল কাজ। এছাড়াও রীতিবহির্ভূত যুদ্ধ, বিদেশে আন্ত প্রতিরক্ষা, জিম্মি উদ্ধার, সন্ত্রাস বিরোধী অভিযান, প্রভৃতি অভিযান পরিচালনা করার ক্ষেত্রেও এ বাহিনী কাজ করে।

## পাদটীকা

## তথ্যসূত্র
* 
* McCoy, Shane T. (August 2004). "Testing Newton's Law", *All Hands Magazine*, p.&nbsp;33.
* 
* Sasser, Charles W. *Encyclopedia of The Navy SEALs*, Facts on File, 2002. ()

## আরো পড়ুন
* Bahmanyar, Mir. *US Navy SEALs*. Osprey Publishing, 2005. ()
* Bahmanyar, Mir with Chris Osman. *SEALs The US Navy's Elite Fighting Force*. Osprey Publishing, 2008. ()
* Couch, Dick. *The Sheriff of Ramadi: Navy SEALs and the Winning of al-Anba*. U.S. Naval Institute Press, 2008. () 
* Couch, Dick. *The Warrior Elite. The Forging of SEAL Class 228.* Three Rivers Press, 2003. ()
* Couch, Dick. *The Finishing School. Earning the Navy SEAL Trident.* Three Rivers Press, 2004. ()
* Couch, Dick. *Down Range. Navy SEALs in the War on Terrorism.* Three Rivers Press, 2005. ()
* 
* Luttrell, Marcus. *Lone Survivor: The Eyewitness Account of Operation Redwing and the Lost Heroes of SEAL Team 10*. Little, Brown and Company, 2009. ()

## বহিঃসংযোগ

* U.S. Navy SEAL & SWCC  official website
* Naval Special Warfare Command official website
* U.S. Navy Parachute Team official website

বিষয়শ্রেণী:মার্কিন যুক্তরাষ্ট্রের নৌবাহিনী
সৌদি আরবের জাতীয় সংগীত

"**সৌদি জাতীয় সঙ্গীত**" (), জনপ্রিয় নাম "**আশ আল-মালেক**" (), ১৯৫০ সালে প্রথম চরণ ছাড়াই গৃহীত হয়েছিল। সঙ্গীতটির সুর মিশরের রাজা প্রথম ফারুক () সৌদি আরবের বাদশাহ আবদুল আজিজ ইবনে সৌদকে  () মিশর সফরকালে একটি উপহার হিসেবে দিয়েছিলেন। এটি ইব্রাহিম খাফাজি-লিখিত চরণসহ ১৯৮৪ সালে পুনঃগৃহীত হয়। সঙ্গীতটির মূল সুরকার ছিলেন আব্দুল রাহমান আল-খাতেব এবং পরবর্তীতে সুরবিন্যাস করেন সিরাজ উমর। সঙ্গীতটিতে প্রধানত আল্লাহর প্রশংসা করা হয়েছে এবং তাঁর নিকট সৌদি আরবের বাদশাহর দীর্ঘ জীবন করা হয়েছে।

## চরণ

## উদ্ধৃতি
### টীকা

### তথ্যসূত্র

বিষয়শ্রেণী:জাতীয় সঙ্গীত
বিষয়শ্রেণী:সৌদি আরবের জাতীয় প্রতীক
বিষয়শ্রেণী:এশীয় জাতীয় সঙ্গীত
পারাদিসো (দান্তে)

thumb|দান্তে এবং বেয়াত্রিচে উচ্চতম স্বর্গের ওপর, এম্প্যরেয়ান (অংশ XXXI)
**পারাদিসো** (বাংলা: স্বর্গ) দান্তে আলিগিয়েরির লেখা মহাকাব্য কবিতা ডিভাইন কমেডির তৃতীয় এবং শেষ অংশ বা কান্তিকে। এটি ৩৩টি কান্তি দ্বারা গঠিত হয়েছে।

## আরও দেখুন
* ডিভাইন কমেডি
* ইনফেরনো
* পুরগাতোরিও

## তথ্যসূত্র

বিষয়শ্রেণী:ডিভাইন কমেডি
বিষয়শ্রেণী:ইতালীয় মহাকাব্য
বিষয়শ্রেণী:ইতালীয় সাহিত্য
মনামী ঘোষ

**মনামী ঘোষ** ভারতের পশ্চিমবঙ্গের একজন জনপ্রিয় বাঙালি চিত্রাভিনেত্রী৷ ছোটবেলা কেটেছে বসিরহাট শহরে৷ ছোটবেলায় নৃত্যশিক্ষা করেন ও বহুবার মঞ্চেও নৃত্য পরিবেশন করেছেন৷ ১৯৯৭ সালে চলচ্চিত্র শিল্পে পদার্পণ করেন সমরেশ মজুমদার রচিত উপন্যাস সাত কাহন অবলম্বনে দেবীদাস ভট্টাচার্য্যের টেলিভিশনের চলচ্চিত্রের নায়িকা চরিত্রে অভিনয়ের মধ্যে দিয়ে৷

তার অভিনীত ছায়াছবিগুলির মধ্যে ষড়রিপু, কালোচিতা, বনভূমি, বক্স নং ১৩১৩ অন্যতম৷ এছাড়া তার অভিনীত টেলিভিশন ধারাবাহিকগুলির মধ্যে শ্যাওলা, সাতকাহন, এক আকাশের নিচে, কস্তুরী, ইরাবতীর চুপকথা।

## কাজসমূহ
### চলচ্চিত্র
* *[[মাটি (চলচ্চিত্র)|মাটি]]* (২০১৮) জিনিয়া হিসেবে
* *এক মুঠো ছবি*
* *[[বেলাশেষে (চলচ্চিত্র)|বেলাশেষে]]* (২০১৫) পিউ হিসেবে
* *ওগো বধু সুন্দরী* (২০১০)
* *[[ভূতের ভবিষ্যৎ]]* (২০১২)  লছমি হিসেব
* *ভালু সরদার* (২০১২)
* *হয়তো প্রেমের জন্য* (অপ্রকাশিত)
* *বক্স নং ১৩১৩* (২০০৮)
* *[[কালোচিতা]]* (২০০৪)  
* *[[বেলা শুরু]]* (২০১৯)

### টেলিভিশন
 শ্রী রামকৃষ্ণ. ডিডি বাংলা  মা সারদা 1998

## তথ্যসূত্র

## বহিঃসংযোগ
* মনামী ঘােষ (Monami Ghosh Biography) বয়স, জীবনী, উচ্চতা, প্রেমিক, স্বামী, টিভি সিরিয়াল, 
*

বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৮৪-এ জন্ম
বিষয়শ্রেণী:ভারতীয় চলচ্চিত্র অভিনেত্রী
মেহরে খাভারান

"**মেহরে খাভারান**" হলো ইসলামি প্রজাতন্ত্রী ইরানের জাতীয় সংগীত। এটি ১৯৯০ সালে রুহুল্লাহ খোমেইনীর শাসনামলে ব্যবহৃত পূর্ববর্তী সংগীতকে প্রতিস্থাপন করে গৃহীত হয়েছিল। এটির সুরকার হাসান রিয়াহি এবং গীতিকার সাইয়েদ বাঘেরি। এটি সামগ্রিকভাবে ইরানের চতুর্থ জাতীয় সঙ্গীত।

## ইতিহাস
"সালামেতি-এ শাহ" () ইরানের প্রথম জাতীয় সংগীত। এই সংগীতটি মোজাফফার শাহ আল-দিন কাজারের রাজত্বকাল থেকে ১৯৩৩ সাল অব্দি ইরানের জাতীয় সংগীত ছিল। ১৯৩৩ সালে পাহলভি রাজবংশের শাসনকালে "সোরুদ-এ শাহেনশাহি ইরান" নামে অপর একটি সংগীত জাতীয় সংগীত হিসেবে গৃহীত হয়, যা ১৯৭৯ সালে ইরানি বিপ্লবের আগ পর্যন্ত ব্যবহৃত হত। বিপ্লবের পর "এই ইরান" () নামক একটি দেশাত্মবোধক গানকে অস্থায়ী জাতীয় সংগীত হিসাবে ব্যবহার করা হয়েছিল, যেটি রচনা করেন হোসেন গোল-এ-গোলাব ১৯৪৬ সালে এবং সুর দেন অধ্যাপক রুহুল্লাহ খালেঘি। এই সংগীতটি ১৯৮০ সালে সর্বোচ্চ নেতা রুহুল্লাহ খোমেইনীর আদেশক্রমে "পায়ান্দেহ বাদা ইরান" দ্বারা প্রতিস্থাপিত হয়। এই সংগীতটির সুর দেন আবোলঘাসেম হালাত।

১৯৮৯ সালে সর্বোচ্চ নেতা খোমেইনীর মৃত্যুর পরবর্তী বছর একটি প্রতিযোগিতার মাধ্যমে বর্তমান সংগীতটি গৃহীত হয়। গ্রহণকালে এটি ছিল বিশ্বের দ্বিতীয় সংক্ষিপ্ততম জাতীয় সংগীত; প্রথমটি ছিল সাত চরণ-বিশিষ্ট জাপানি জাতীয় সংগীত "কিমিগায়ো"।

## চরণ




## আরও দেখুন

*ইরানের জাতীয় পতাকা

## উদ্ধৃতি
### টীকা

### তথ্যসূত্র

## বহিঃসংযোগ
* Anthem on national-anthems.net 
* Instrumental version of "Sorud-e Melli-e Iran" in RealAudio
* Islamic Republic of Iran National Anthem (mp3)
* قطعه وطنم با خوانندگي مهران مديري به همراه اركستري به رهبري شهرداد روحاني در جشن خانه سينما
* First Iran National Anthem: Vatanam وطنم
* National anthem of Persia - Mp3
* download First National anthem of Persia
* '''The First National Anthem of Iran, vocal: Shaghayegh Kamali "نخستين سرود ملی ايران" "Vatanam Vatanam" "وطنم وطنم"''' (Video)
* '''The First National Anthem of Iran, vocal Salar Aghili''' (Video)
* http://www.youtube.com/watch?v=RwQePjRuKfs ** The original performance of the First National Anthem of Iran **
* ''Ey Iran'', MP3 audio. Ruhollah Khaleghi (music), Hossein Golgolab (lyrics), Golnoosh Khaleghi (arrangement, 1990)
* ''PersianDNA - Ey Iran" Original version of Ey Iran national anthem with the complete lyrics in Persian.
* ''Ey Iran'', Ey Iran Video by Darya Dadvar 2007.
* ''Ey Iran'' performed by Zoroastrian Gatha Group, MPEG audio.
* ''Ey Iran'' performed by KiKi, RealPlayer audio.
* ''Ey Iran'', Midi audio.

বিষয়শ্রেণী:জাতীয় সঙ্গীত
বিষয়শ্রেণী:ইরানের জাতীয় প্রতীক
বিষয়শ্রেণী:এশীয় জাতীয় সঙ্গীত
বিষয়শ্রেণী:১৯৮৯-এর গান
বিষয়শ্রেণী:ইরানি দেশাত্মবোধক গান
ফারকুহার পুঞ্জ

right|thumb|300px|ফারকুহার পুঞ্জ: উপরে প্রোভিডেন্স প্রবালপ্রাচীর, বামে সেন্ট পিয়েরে দ্বীপ এবং নিচে ফারকুহার প্রবালপ্রাচীর
**ফারকুহার পুঞ্জ** টি সেইচেলেস এর আউটার দ্বীপপুঞ্জ এর অন্তর্ভুক্ত, যা আইসল্যান্ড জাতির দক্ষিণ-পশ্চিমে অবস্থিত, রাজধানী ভিক্টোরিয়া ৭০০ কিলোমিটারের বেশি দূরে মাহে দ্বীপে। পুঞ্জটির সকল দ্বীপের সর্বমোট স্থলভাগ হচ্ছে ১১ কিমি² এর কম, কিন্তু মোট উপহ্রদ বেষ্টনকারী বৃত্তাকার প্রবালপ্রাচীরের আকার হচ্ছে প্রায় ৩৭০ কিমি²।

পুঞ্জটি দুটি উপহ্রদ বেষ্টনকারী বৃত্তাকার প্রবালপ্রাচীর এবং একটি পৃথক দ্বীপ এর সমন্বয়ে গঠিত। অধিকন্তু, এই এলাকায় একটি পৃথক জলতলস্থ রীফ রয়েছে:
# ফারকুহার প্রবালপ্রাচীর (সাথে দুটি বড় এবং প্রায় আটটি ছোট ইসলেট)
# প্রোভিডেন্স প্রবালপ্রাচীর (সাথে ২টি ইসলেট, প্রোভিডেন্স দ্বীপ এবং কার্ফ দ্বীপ)
# সেন্ট পিয়েরে দ্বীপ
# উইজার্ড রীফ (জলতলস্থিত)

মাত্র দুটি সেটলমেন্ট রয়েছে। প্রধান সেটলমেন্টটি ফারকুহার প্রবালপ্রাচীর এর Île du Nord (উত্তর দ্বীপ)-এ, এবং অপরটি প্রোভিডেন্স প্রবালপ্রাচীর এর প্রোভিডেন্স দ্বীপে অবস্থিত।

## জীববিজ্ঞান
The oonopid monotypic মাকড়সা প্রজাতি *[[Farqua quadrimaculata]]* একমাত্র জানা মাকড়সা that is endemic to ফারকৃহার দ্বীপপুঞ্জ.

## আরো দেখুন

* সেইচেলেস এর ভূগোল

## পাদটিকা

## উল্লেখপঞ্জি
*  (২০০১). বামন শিকারি মাকড়সা or Oonopidae (Arachnida, Araneae) of the Seychelles. *Insect Syst. * *Evol.* **৩২** : ৩০৭-৩৫৮।

বিষয়শ্রেণী:সেইচেলেস এর দ্বীপপুঞ্জ
বিষয়শ্রেণী:ভারত মহাসাগর প্রবালপ্রাচীর
বিষয়শ্রেণী:ভারত মহাসাগরে অবস্থিত দ্বীপপুঞ্জ